12/08/2009 | Administración LocalMunicipal
Oroso
Anuncio de convocatoria pública de concesión de subvencións para entidades cidadáns

ANUNCIO DE BASES E CONVOCATORIA DE SUBVENCIÓNS A ENTIDADES CIDADÁNS E PARA CONCESIÓN DE AXUDAS PARA A COMPRA DE LIBROS E MATERIAL ESCOLAR Aprobado definitivamente o orzamento municipal para o ano 2009 en sesión plenaria de 2 de xullo de 2009 xunto coas correspondentes bases de execución orzamentaria, nas que se inclúen de conformidade co art.17.2 da Lei 38/2003, xeral de subvencións as seguintes bases reguladoras de subvencións, procedéndose á súa publicación e de conformidade coas bases de execución do orzamento iniciarase o prazo de presentación de solicitudes a partir do día seguinte á publicación da presente convocatoria no Boletín Oficial da Provincia: BASES REGULADORAS PARA A CONCESIÓN DE SUBVENCIÓNS A ENTIDADES CIDADANAS O obxecto destas bases é regular as axudas municipais de todas aquelas actividades e servicios que se realicen no ámbito territorial do municipio de Oroso, desenrolados por asociacións e colectivos que se atopen debidamente legalizados e inscritos no Rexistro Municipal de Asociacións do excelentísimo concello de Oroso. No caso de subvencións nominativas previstas no orzamento quedarán excepcionadas do réxime establecido para a concesión das mesmas, aínda que deberán solicítalas e xustificalas de acordo coas presentes bases. Serán subvencionables as áreas que a continuación se determinan e, dentro dos seguintes casos: 1.- Área de deportes: Os derivados da organización de actos e actividades deportivas ou relacionadas coa promoción do deporte (partida 452.489.00). 2.- Area de participación cidadá: Actividades desenvolvidas polas asociacións pola mellora da calidade de vida dos cidadáns, actividades culturais relacionada coas artes, as ciencias, as letras, formación, cursillos, musicales, campamentos, realización de iniciativas, etcétera, a súa formación e información en todas as materias que lles atañen (partida 451.489.00). 3.- Área de educación: Actividades organizadas por escolas e centros educativos dentro do termo municipal de Oroso (partida 422.489.02, 422.489.03 e 422.489.00). 4.- Área de protección civil: Actividades realizadas pola asociación local de Protección Civil (partida 222.489.00). Consideranse subvencionables aqueles gastos que teñan relación directa coa actividade subvencionada e que efectuense dentro do ano natural da convocatoria. Non serán subvencionables aqueles gastos correntes ordinarios tales coma gastos telefónicos, alquileres, material de oficina, impostos directos, etc. Poderán ser beneficiarios das subvencións previstas nestas bases tódalas asociacións debidamente inscritas no Rexistro de Asociacións municipais, así como as agrupacións de persoas físicas e xurídicas sen personalidade xurídica constituídas para a consecución dos fins sinalados coma subvencionables, e que cumplan os seguintes requisitos: a) Carecer de fins de lucro. b) Desenrolar as súas actividades no termo municipal. c) Non estar incursas en ningún dos casos previstos no artigo 13.2 da lei xeral de subvencións. d) Non ter pendente de xustificar subvención concedida polo concello. As subvencións outorgaranse, previa petición a instancia do solicitante, con cargo ó orzamento da Corporación para cada exercicio mediante procedemento de concorrencia competitiva. O seu outorgamento será motivado e os seus importes non poderán ser revisados ni ampliados. O importe das subvencións a conceder non superará o presupostado no Orzamento Xeral da Corporación para cada exercicio orzamentario. O importe das axudas en ningún caso poderá ser de tal contía que, aisladamente ou en concurrencia con outras subvencións, axudas, ingresos ou recursos, supere o custe da actividade subvencionada. A documentación que se deberá acompañar é a seguinte: - Solicitude, según modelo que se acompaña no anexo I, firmada polo Presidente da Entidade e acompañada por fotocopia do DNI, ou por quen teña conferida a delegación debidamente acreditada. No suposto de agrupacións sen personalidade xurídica, a solicitude de subvención, deberá ser firmada por tódolos membros da devandita agrupación acompañada de fotocopia do DNI de cada un dos membros, nomeando un representante que asumirá ante o concello os deberes previstos nas presentes bases. Os membros da agrupación responderán solidariamente fronte ó concello das obrigas sinaladas nas presentes bases e na lei 38/2003 de subvencións durante o tempo establecido nos seus artigos 39 e 65. - Programa detallado da actividade ou servicio para a que se solicita a subvención, especificando a súa denominación, data, lugar de realización, expresión da finalidade que se persigue, o número de persoas a quen se dirixe e os medios humanos e materiais que van a emplearse. - Certificado do órgano competente da Asociación de que os datos que constan no Rexistro Municipal de Asociacións son os últimos actualizados. - Presuposto total e desglosado por partidas das actividades a realizar. - Importe da subvención solicitada. - Certificado de número de conta corrente da Asociación á que se ten que efectuar a transferencia. - Importe das subvencións e axudas pedidas ou concedidas por outras entidades para o mesmo fin. - Declaración responsable na que se acredite encontrarse ó corriente das súas obligacións fiscais con este Concello, e a facenda pública e estatal, así coma a seguridade social. - Declaración xurada de que o solicitante non se atopa en ningún dos casos de prohibición para obter subvencións estabracidas no artigo 13 da lei xeral de subvencións. Unha vez aprobadas as presentes bases polo pleno corporativo xunto co orzamento do exercicio, serán obxecto de publicación no «Boletín Oficial» da provincia. Nos corenta e cinco días naturales seguintes á publicación servirán de prazo para a presentación das solicitudes. En exercicios sucesivos, o prazo para a presentación empezará a contarse, unha vez aprobado o orzamento do exercicio, dende a publicación de anuncio no Boletín Oficial da Provincia. O procedemento a seguir será o regulado no Capítulo II do Título I da lei 38/2003 de subvencións, cas seguintes especialidades: O órgano de instrucción sinalado na lei será a Concellería de relacións veciñais. O órgano colexiado encargado de formular a proposta de resolución estará formada por una Comisión presidida polo Alcalde-Presidente do Concello e tres concelleiros, actuando coma secretario funcionario da corporación debidamente capacitado. A valoración de concesión das subvencións farase atendendo ós seguintes criterios: 1. Interese das actividades propostas: Ata 20 puntos.2. Representatividade da asociación dentro do Concello, atendendo o número de membros: Ata 20 puntos.3. Coeficiente de financiamento derivado da solicitude, tendo en conta que a menor coeficiente, maior puntuación: Ata 10 puntos. A Xunta de Goberno será o organo competente para unha vez vistas as propostas, resolver mediante acuerdo motivado. A contía das subvencións outorgada a cada asociación ou agrupación de cada área subvencionable, cando as condicións obxectivas das mesmas sexan similares (nº asociados, área territorial, etc.) deberá ser igual dentro do límite máximo determinado pola dispoñibilidade orzamentaria, debendo ser motivada as posibles desigualdades. A resolución das subvencións será publicada no taboleiro de anuncios do Concello a efectos de notificación ós interesados. O pago da subvención concedida se hará efectivo unha vez xustificados totalmente os gastos. Excepcionalmente e por causas xustificadas, poderán facerse libramentos parciais de fondos cando se xustifique parcialmente á subvención. Antes do 15 de decembro, as asociacións beneficiarias deberán presentar no Rexistro Xeral de Entrada de documentos deste concello, a xustificación de conta polo importe da subvención concedida, axustándose ó modelo que se acompaña no anexo II, ó que se unirán as facturas orixinais ou fotocopias cotexadas xustificativas dos gastos efectuados, e a seguinte documentación: - Memoria detallada da actividade desenvolvida. - Relación de ingresos e gastos da actividade. - Facturas ou outros documentos xustificativos dos gastos efectuados, debendo estar fechados, extendidos ó nome da asociación, ou no seu caso ó cargo do Presidente da agrupación sen personalidade xurídica, ser orixinais ou fotocopias compulsadas. As facturas orixinais serán estampilladas co selo do concello. - Certificado do Secretario da entidade co Vº Bº do presidente en que se indiquen as subvencións concedidas á Asociación de calesquera outro ente público o privado para as actividades subvencionadas. Transcurrido o prazo de xustificación, agás en casos de solicitude de prórroga únicamente concedida para casos excepcionais, a subvención caducará e será anulada. O concello poderá realizar as comprobacións que estime oportunas respecto das actividades subvencionadas e terá acceso a toda-la documentación xustificativa das mesmas, así como a requerir á asociación nos térmos que precise todo elo de conformidad eco disposto no Título III da lei 38/2003. O réxime de infraccións e sancións será o establecido no Título IV da lei 38/2003. O incumprimento parcial ou total das condicións establecidas, a desviación da subvención para actividades ou conceptos no estimados no proceso de tramitación e resolución, o incumprimento da obriga de xustificación, a duplicidade de subvencións para un mesmo programa, sempre que non sexan complementarias con cargo a créditos de outras Administracións Públicas, constituirán causa determinante para a revocación da subvención concedida, coa seguinte devolución dos créditos obtidos. Igualmente, o falseamento ou ocupación dos datos esixidos nas correspondentes convocatorias, así como a aplicación da prestación a fins distintos dos previstos, dará lugar á cancelación da subvención e a obriga do reintegro das cantidades recibidas. As cantidades a reintegrar terán a consideración de créditos de dereito público, resultando de aplicación para a sua cobranza no previsto no Regulamento Xeral de Recadación. As Asociacións e Institucións que resulten beneficiarias de subvencións se comprometen a: - Xustifica-lo gasto realizado antes do 15 de diciembre do ano natural correspondente. - Comunicar ó Concello por escrito, cando proceda, a obtención de subvencións ou axudas para a mesma finalidade procedentes de calquera administración ou ente público. - Comunicar ó concello, por escrito, as modificacións da situación, condición ou circunstancias que motivaron a concesión. - Autorizar ó Concello a obter por medios telemáticos os certificados correspondentes de atoparse ó corrente de obrigas tributarias, coa seguridade social En o non previsto nestas bases será de aplicación a lei 38/2003 de subvencións, regulamento xeral de subvencións a Lei reguladora das Bases do Réxime Local e a Lei de Facendas Locales. BASES REGULADORAS PARA A CONCESIÓN DE AXUDAS PARA A COMPRA DE LIBROS E MATERIAL ESCOLAR É obxecto das presentes bases regula-la convocatoria do concurso que, en exercicio das súas competencias e de conformidade co disposto na lei 38/2003 de subvencións e Regulamento de Servicios das Corporacións Locais, efectúa o Concello de Oroso para a concesión de Bolsas de Ensino, como acción de fomento destinada a contribuir ó custo da compra de libros de texto e material didáctico complementario. Para financiamento deste programa de axudas establécese crédito na contía máxima sinalada na partida 321.489.00 de cada exercicio orzamentario. Poderán solicitar ditas bolsas as persoas/familias que reúnan os seguintes requisitos: 1º.- Que a unidade familiar este empadroada e teña residencia efectiva no Concello de Oroso.2º- Convivencia co menor solicitante.3º.- Cursar estudios de Educación Infantil en calquera dos centros docentes ubicados no Término municipal, ou nos centros próximos sempre que sexa xustificado o motivo de escolarización nese centro (proximidade xeográfica, dispoñibilidade de medios de transporte, etc.). 4º.- Estar matriculado en cursos nos que non exista gratuidade de libros para o curso escolar correspondente.5º.- Pertencer á unidade familiar con ingresos anuais (parte xeral da base impoñible previa a aplicación do mínimo personal e familiar) non superiores á suma de 18.000,00 euros se ben no caso de familias numerosas incrementarase o umbral en 602 euros a partir do terceiro fillo. As bolsas a conceder polo importe total orzamentado distribuiranse individualmente en contía de 65 euros para educación infantil. De quedar desertas bolsas en algunha das categorìas de estudios o nùmero de vacantes distribùese entre os outros estudios segundo o nùmero de solicitudes presentadas. As solicitudes para tomar parte no Concurso deberán presentarse en impreso oficial que se facilitará nas oficinas municipais no prazo a transcurrir dende o dìa seguinte á publicación de anuncio correspondente ata o día 31 de outubro, xunto cos seguintes documentos: -Fotocopia do D. N. I do solicitante e do cabeza de familia ou titor, cando aquel sexa menor de idade. -Fotocopia do libro de familia -Fotocopia ou resgardo da matrícula para o curso escolar correspondente. -Fotocopia da última declaración da renda de tódolos membros da unidade familiar obrigados a presentala, ou certificación da Delegación de Facenda de estar exentos da mesma. No caso de exención legal de efectuar dita declaración presentarase Certificación de Facenda dos ingresos obtidos pola unidade familiar no ano anterior. Os residentes ausentes ou emigrantes presentaran, no caso anterior, certificación da empresa ou entidade na que traballen acreditativa das retribucións íntegras anuais que perciban. -Libro de calificación ou certificación académica das calificacións obtidas polo/a alumno/a no curso inmediatamente anterior. -Certificación bancaria onde conste o nº de conta bancaria onde se poida facer no seu caso, o pagamento da bolsa. -Recibo de pagamento do aluguer da vivenda habitual, se è o caso. -Certificado de empadroamento municipal. - Declaración responsable na que se acredite encontrarse ó corriente das súas obligacións fiscais con este Concello, e a facenda pública e estatal, así coma a seguridade social. - Declaración xurada de que o solicitante non se atopa en ningún dos casos de prohibición para obter subvencións estabracidas no artigo 13 da lei xeral de subvencións. - Aqueles outros que solicítense polo órgano instructor. As solicitudes presentadas serán revisadas e examinadas polos servicios técnicos municipais dentro do prazo máximo de 10 días, contados a partir do remate de presentación de solicitudes, e os defectos que se aprecien nas mesmas serán comunicados ós interesados para que no prazo de 15 días procedan á enmenda dos mesmos. A estimación de méritos dos solicitantes efectuarase segundo os criterios do seguinte baremo: a) Ingresos familiares.- Tómase como ingreso familiar a base impoñible da Declaración do I. R. P. F, ou declaración xurada do solicitante, no seu caso, ponderándose do seguinte xeito: -Ingresos, ata 4.808,10 euros (3 puntos) -De 4.808,11 euros a 9.015,18 euros (2 puntos) -De 9.015,19 euros a 12.021 euros (1punto) -De 12.022 euros a 18.000 euros (0 puntos) Os peticionarios con ingresos superiores a 18.000,00 euros non terán dereito a bolsa coa salvedade prevista na clàusula terceira para familias numerosas. b) Nº de membros da unidade familiar.- Por cada membro integrante da unidade familiar do solicitante: 0,5 puntos. Considérase a estes efectos familia e membros da unidade familiar ós pais ou titores, ós fillos menores de 18 anos que non estean traballando e ós maiores de idade que estean estudiando e non sobrepasen os 25 anos. c) Condicións familiares do solicitante.- - Ser orfos absolutos.1 punto. -Pertencer á familia da que a persoa principal sexa viúvo/a, pai ou nai solteiro/a, divorciado/a ou separado/a legalmente ou de feito.0,5 puntos. -Pertencer á familia na que algún dos membros esté afectado de minusvalía legalmente calificada absoluta ou gran invalidez.1 punto. -Residir en vivenda alugada. Soamente en casos excepcionais de carencia económica adxudicarase máis dunha bolsa por familia, segundo o crea convinte a Comisión Calificadora, adxudicándose como número máximo 4 becas por familia. Estas axudas son incompatibles con calesquera outras que poidan recibirse para a mesma finalidade doutras Entidades Públicas ou Privadas. A prioridade na selección dos solicitantes, nos casos de empate, virá determinada por esta orde: a prol da menor capacidade económica, a prol das calificacións académicas e a prol da carencia ou menor percepción de axudas doutras entidades e organismos públicos ou privados”. Corresponderalle a instrucción do procedemento ó concelleiro/a delegada da área de educación. Para a cualificación de méritos formarase a seguinte comisión cualificadora que no prazo de 7 días examinará as instancias e elevará proposta ó Sr. Alcalde-Presidente por orde de preferencia para a adxudicación das bolsas: Presidente.- Sr. Alcalde ou Concelleiro en quen delegue. Vocais.- Concelleiro de educación. Concelleiro de relacións veciñais. Traballador social do concello. Secretaria.- Funcionario debidamente capacitado da corporación. A adxudicación das bolsas efectuarase por Decreto de Alcaldía, oída a proposta que formule a Comisión Cualificadora. O acordo resulotorio do concurso publicarase no Taboleiro de Anuncios do Concello a efectos de notificación e o mesmo será recurrible nos casos e forma establecidos nas disposicións legais vixentes. O pagamento das bolsas efectuarase ós representantes legais dos beneficiarios, unha vez resolto o concurso, cos seguintes requisitos: 1. Presentaciòn de facturas do exercicio con tódolos requisitos regulamentarios, xustificativas de haber adquirido libros e material didáctico complementario por importe igual ou superior á cuantía outorgada.2. Declaración xurada de non percepción de outras axudas que en concurrencia coas outorgadas polo concello superen o importe das devanditas facturas presentadas para a xustificación. O incumprimento de dita obriga ou a falsidade ou ocultación de datos determinará, sen perxuízo de que o Concello exercite as accións oportunas contra os responsables, a exclusión deles de futuras convocatorias de bolsas municipais. Prazo.- A xustificación deberá facerse antes do 20 de decembro de cada exercicio; de non facerse así entenderase caducada a subvención. O réxime de infraccións e sancións será o establecido no Título IV da lei 38/2003. O incumprimento parcial ou total das condicións establecidas, a desviación da subvención para actividades ou conceptos no estimados no proceso de tramitación e resolución, ou o incumprimento da obriga de xustificación, a duplicidade de subvencións para un mesmo programa, sempre que non sexan complementarias con cargo a créditos de outras Administracións Públicas, constituirán causa determinante para a revocación da subvención concedida, coa seguinte devolución dos créditos obtidos. Igualmente, o falseamento ou ocupación dos datos esixidos nas correspondentes convocatorias, así como a aplicación da prestación a fins distintos dos previstos, dará lugar á cancelación da subvención e a obriga do reintegro das cantidades recibidas. As cantidades a reintegrar terán a consideración de créditos de dereito público, resultando de aplicación para a sua cobranza no previsto no Regulamento Xeral de Recadación. En Oroso a 3 de agosto de 2009 O alcalde en funcións, Barry Portals Luzon ANEXO I-a (Modelo para entidades con personalidade xurídica) SOLICITUDE DE SUBVENCIONES A ENTIDADES CIDADÁNS A Asociación., con C. I. F. número., inscrita no Rexistro Municipal de Asociacións con número ………. e domicilio en, rúa., teléfono., representada por don., en calidade de …………………da devandita Asociación, domiciliado en ……………., rúa., teléfono., diríxese o excmo. concello de Oroso e expón: o Que coñece e acata incondicionalmente o contido das bases de subvencións aprobadas polo concello, aceptando as obrigas derivadas das mesmas. o Que desexa que a Asociación a que representa sexa beneficiaria das subvencións e axudas económicas que outorga o excelentísimo concello de Oroso para o ano………., polo que a continuación detalla o programa das actividades a realizar e o seu presuposto total e desglosado por partidas de actividades que prevén realizar en ………….: Area para a que se solicita a subvención:. (Ver base 2.ª) Finalidade:. Programa da actividade a realizar Orzamento. Gasto total previsto. Euros Por todo o exposto solicita: Que lle sexa concedida á Asociación arriba indicada unha subvención polo importe de………………………… euros. Firmado: D. ANEXO I-b (Modelo para entidades sen personalidade xurídica) SOLICITUDE DE SUBVENCIONES A ENTIDADES CIDADÁNS D/dona., con N. I. F. número., e domicilio en, rúa., teléfono., en calidade de representante da Entidade. diríxese o excmo. concello de Oroso e expón: o Que fun nomeado representante da entidade arriba mencionada, formada polas seguintes persoas (enumerar tódolos membros da Comisión ou entidade): o Nome: o NIF: o Domicilio: o Que coñece e acata incondicionalmente o contido das bases de subvencións aprobadas polo concello, aceptando as obrigas derivadas das mesmas. o Que desexa que a Entidade a que representa sexa beneficiaria das subvencións e axudas económicas que outorga o excelentísimo concello de Oroso para o ano………., polo que a continuación detalla o programa das actividades a realizar e o seu presuposto total e desglosado por partidas de actividades que prevén realizar en ………….: Area para a que se solicita a subvención:. (Ver base 2.ª) Finalidade:. Programa da actividade a realizar Orzamento. Gasto total previsto. Euros Por todo o exposto solicita: Que lle sexa concedida á Entidade que represento unha subvención polo importe de………………………… euros. Asinado: D. Asinado: D. (sinaturas e rúbricas de tódolos membros da entidade) ANEXO II XUSTIFICACION DE CONTAS A Asociación/Entidade., con C. I. F. e domicilio en Oroso, rúa., teléfono., representada por don., con D. N. I. número., en calidade de., da devandita Asociación, domiciliado en Oroso, rúa., teléfono., ó excelentísimo Concello de Oroso dirixese e expón: 1.- Que dentro do exercicio orzamentario no que se concedió a subvención á nosa Asociación/Entidade, vimos a xustificar o emprego dos fondos outorgados, polo que adxunto se acompañan as facturas ou documentos xustificativos dos gastos efectuados, por un importe total de.……euros.2.- Que se cumpriu o programa de actividades a realizar que se expuso na solicitude de subvencións entregada a este Concello en data……………………. 3.- Que a subvención que se outorgou polo Concello de Oroso á nosa Asociación para o exercicio de …………. ascende á cantidade de. euros.4.- Que a subvención outorgada polo concello foi destinada ós fins específicos e concretos para os que estaba afectada. Por todo o exposto, solicita: Que habendo cumprido os requisitos establecidos, e aportado a presente xustificación de coentas, lle sexa entregado mediante transferencia á Asociación que representa, a nosa Entidade financeira: Oroso, a. de. de ……………. EXCMO. CONCELLO DE OROSO Firmado: D. CONCELLERÍA DE PARTICIPACION CIDADÁN.